proxectonos/corpus_dominio_legal_administrativo_tmp huggingface dataset:
RESOLUCIÓN do 25 de novembro de 2014 de cesamento e nomeamento de membros do Comité Territorial Ético de Investigación de Santiago-Lugo.
Consellería de Sanidade — II. Autoridades e persoal — 09/12/2014

A secretaría do Comité Ético de Investigación Clínica de Galicia enviou o 19 de novembro de 2014 un escrito á Secretaría Xeral Técnica da Consellería de Sanidade en que comunica o cesamento por petición propia de dúas persoas membros dese comité e un novo nomeamento no seu lugar.
Antecedentes.
Mediante a Resolución do 21 de xaneiro de 2014, que se publicou no DOG núm. 22, do 3 de febreiro, concedeuse a acreditación do Comité Territorial de Ética da Investigación de Santiago-Lugo, estableceuse a súa sede e nomeáronse como membros as persoas que se relacionaban no seu anexo. Entre elas figuraban Carlos González Juanatey e Margarita Guillén Vázquez.
Consideracións legais e técnicas.
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Carlos González Juanatey e Margarita Guillén Vázquez, á súa solicitude, como membros do Comité Territorial Ético de Investigación de Santiago-Lugo.
Así mesmo, nomear a Ricardo García Martínez, licenciado en Dereito, procedente da Estrutura Organizativa de Xestión Integrada de Lugo-Cervo-Monforte de Lemos, coa finalidade de manter os requisitos para a acreditación dese comité.
Santiago de Compostela, 25 de novembro de 2014
CORRECCIÓN de erros. Resolución do 28 de novembro de 2014, da Secretaría Xeral de Medio Rural e Montes, pola que se dá publicidade da concesión das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, ao abeiro da Orde do 5 de xuño de 2014, para a convocatoria do ano 2014.
Consellería do Medio Rural e do Mar — III. Outras disposicións — 12/12/2014

Advertido erro na citada resolución, publicada no
Diario Oficial de Galicia
número 230, do 1 de decembro de 2014, cómpre efectuar a seguinte corrección:
No cadro que contén a listaxe de beneficiarios que participan no programa de calidade diferenciada desenvolvido polo Consello Regulador da DOP Pemento de Herbón, páxinas 49163 e 49164, deben ser incluídos os seguintes beneficiarios:
RESOLUCIÓN do 2 de decembro de 2014 pola que se dá publicidade dos cambios producidos na Orde do 9 de outubro de 2014 pola que se establecen os domingos e festivos nos cales se autoriza a apertura de establecementos comerciais durante o ano 2015, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Economía e Industria — III. Outras disposicións — 12/12/2014

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáselles publicidade aos cambios producidos na Orde do 9 de outubro de 2014 como consecuencia da Resolución do 2 de decembro de 2014 pola que se modifican os domingos e días festivos hábiles comercialmente para os concellos de Ordes e Ferrol, logo da correspondente solicitude dos concellos.
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 9 de outubro de 2014 (DOG do 14 de outubro).
Santiago de Compostela, 2 de decembro de 2014
CORRECCIÓN de erros. Resolución do 10 de novembro de 2014, da Dirección Xeral de Traballo e Economía Social, pola que se dá publicidade das festas laborais de carácter local para o ano 2015, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 09/12/2014

Advertido erro na devandita resolución, publicada no
Diario Oficial de Galicia
número 223, do 20 de novembro de 2014, cómpre facer as seguintes correccións:
No anexo II, provincia de Lugo, na páxina 48043 onde di: «42. Páramo, O: 17 de febreiro, Martes de Entroido; 20 de xuño, Feira da Primaveira.»; debe dicir: «42. Páramo, O: 17 de febreiro, Martes de Entroido; 10 de xuño, Feira da Primavera.».
RESOLUCIÓN do 3 de decembro de 2014, da Dirección Xeral de Administración Local, pola que se procede a designar os membros e a facer pública a composición do xurado que analizará e valorará as solicitudes das entidades que aspiran aos premios Coopera Galicia Entidades Locais correspondentes ao ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/12/2014

En virtude da habilitación conferida pola disposición derradeira segunda da Orde do 16 de xuño de 2014 pola que se establecen as bases reguladoras e a convocatoria pública dos premios Coopera Galicia Entidades Locais 2014, para impulsar e difundir as iniciativas de asociacionismo municipal, mediante a distinción pública dos proxectos piloto de xestión compartida de servizos promovidos por agrupacións de concellos, mancomunidades, consorcios locais e áreas metropolitanas da Comunidade Autónoma de Galicia (DOG núm. 119, do 25 de xuño), e de conformidade co establecido nos artigos 2.5, 4.6 e 7 da mesma orde, en relación coa composición do xurado encargado da análise e selección das solicitudes
Primeiro. Designar os membros do xurado de selección que deberá analizar e valorar as solicitudes que concorren aos premios Coopera Galicia Entidades Locais correspondentes ao ano 2014 e facer pública a súa composición, que é a que figura no anexo a esta resolución.
Segundo. Tomar razón da delegación efectuada polo presidente da Federación Galega de Municipios e Provincias (Fegamp) no seu vicepresidente executivo.
Terceiro. Esta resolución entrará en vigor o mesmo día da súa publicación.
Santiago de Compostela, 3 de decembro de 2014
Xurado
Presidente:
– José Alberto Pazos Couñago, director xeral de Administración Local.
Vicepresidente:
– Alfonso Villares Bermúdez, vicepresidente executivo da Federación Galega de Municipios e Provincias (Fegamp), por delegación do seu presidente.
Vogais:
– Xosé Crespo Iglesias, alcalde de Lalín, por designación da Fegamp, en representación das deputacións provinciais.
– Alfredo García Rodríguez, alcalde do Barco de Valdeorras, por designación da Fegamp.
– Sandra González Álvarez, alcaldesa de Tomiño, por designación da Fegamp.
– Teresa Carballeira Rivera, profesora titular de Dereito Administrativo da Universidade de Santiago de Compostela, designada pola Dirección Xeral de Administración Local.
– José Manuel Pardellas Rivera, funcionario de Administración local con habilitación de carácter estatal, subescala de Intervención-Tesouraría, categoría superior, designado pola Dirección Xeral de Administración Local.
Secretaria:
– Raquel Bahillo Varela, subdirectora xeral de Xestión e Cooperación Económica coas Entidades Locais da Dirección Xeral de Administración Local, que actuará con voz e sen voto.
CORRECCIÓN de erros. Orde do 14 de novembro de 2014 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 12/12/2014

Advertidos erros na Orde do 14 de novembro de 2014 publicada no DOG núm. 229, do 28 de novembro de 2014, cómpre facer as oportunas correccións:
Na páxina 48891, onde di: «Por proposta do presidente do ente público Portos do Estado, o nomeamento de Juan Francisco Rebolledo Lledó como vogal no Consello de Administración da Autoridade Portuaria de Ferrol-San Cibrao, en representación da Administración Xeral do Estado»; debe dicir: «Por proposta do presidente do ente público Portos do Estado, o nomeamento de Juan Francisco Rebollo Lledó como vogal no Consello de Administración da Autoridade Portuaria de Ferrol-San Cibrao, en representación da Administración xeral do Estado».
ORDE do 27 de novembro de 2014 pola que se modifica a composición do Consello Social da Universidade da Coruña.
Consellería de Cultura, Educación e Ordenación Universitaria — II. Autoridades e persoal — 10/12/2014

Mediante Orde do 18 de setembro de 2012 (DOG do 27 de setembro) fíxose pública a composición dos consellos sociais das universidades de Santiago de Compostela, A Coruña e Vigo.
A Lei 6/2013, do 13 de xuño, do Sistema Universitario de Galicia, establece que o Consello Social estará integrado por un máximo de trinta e unha persoas membros.
O artigo 77 da Lei 6/2013, do 13 de xuño, establece que serán membros do Consello Social, entre outros, un ou unha estudante elixido/a polo Consello de Goberno da Universidade de entre os seus membros na forma que determinen os seus estatutos.
Con data do 25 de novembro de 2014 tivo entrada no Rexistro Xeral da Xunta de Galicia escrito do Consello Social da Universidade da Coruña en que se comunicou que o Consello de Goberno da Universidade da Coruña, na sesión do 30 de outubro de 2014, designou a Emilio Francisco Lage Rodríguez, en representación dos estudantes no Consello Social da Universidade, en substitución de Miguel Valeiro Mouriño.
Xunta certificación do Consello de Goberno da Universidade da Coruña, do 30 de outubro de 2014, así como declaración de non estar incurso nas incompatibilidades sinaladas no artigo 78 da citada Lei 6/2013, do 13 de xuño.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo isto,
Artigo 1
Nomear a Emilio Francisco Lage Rodríguez representante do Consello de Goberno da Universidade da Coruña no Consello Social, en representación dos estudantes, en substitución de Miguel Valeiro Mouriño.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 27 de novembro de 2014
RESOLUCIÓN do 27 de novembro de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se lle dá publicidade a unha encomenda de xestión, para o ano 2015, á Empresa Pública de Servizos Agrarios Galegos, S.A. (Seaga), confinanciada polo Fondo Europeo de Desenvolvemento Rexional, nunha porcentaxe máxima dun 80 % no marco do programa operativo Feder Galicia 2007-2013 (POtema 3.44).
Consellería de Medio Ambiente, Territorio e Infraestruturas — III. Outras disposicións — 15/12/2014

1. Encomenda de xestión relativa ao servizo de recollida e valorización dos residuos de plásticos agrícolas dos concellos adheridos ao Plan de retirada de plásticos agrícolas da Xunta de Galicia, cofinanciado polo Fondo Europeo de Desenvolvemento Rexional nun máximo dun 80 % no marco do programa operativo Feder Galicia 2007-2013. Tema prioritario 3.44.
– Actividade: recollida e valoración dos residuos plásticos agrícolas dos concellos adheridos ao Plan de retirada de plásticos agrícolas da Xunta de Galicia.
– Natureza e alcance da xestión encomendada: esta encomenda ten natureza intersubxectiva ao ter Seaga a consideración de medio instrumental da Administración, segundo o disposto no punto 2 do artigo 1 da instrución conxunta das consellerías de Economía e Facenda e do Medio Rural, sobre o réxime das encomendas á Empresa Pública de Servizos Agrarios Galegos, S.A., do 19 de marzo de 2007.
– Prazo de vixencia: o período de execución comeza o 2 de xaneiro de 2015 e rematará o 31 de decembro de 2015.
– Tipo de tramitación do expediente: anticipado de gasto. Dado que a execución deste servizo se prevé exclusivamente en anualidades posteriores ao presente exercicio (ano 2015), a súa eficacia queda sometida á condición suspensiva da existencia de crédito adecuado e suficiente para financiar as obrigas derivadas deste, de conformidade co establecido na Orde da Consellería de Economía e Facenda do 11 de febreiro de 1998 sobre tramitación anticipada de expedientes de gasto, modificada polas ordes da Consellería de Economía e Facenda, do 27 de novembro de 2000 e do 25 de outubro de 2001.
– Modalidade de financiamento: esta encomenda financiase nun 80 %, a través Fondo Europeo de Desenvolvemento Rexional, no marco do programa operativo Feder Galicia 2007-2013, encadrándose no tema prioritario 3.44, xestión de residuos domésticos e industriais.
Santiago de Compostela, 27 de novembro de 2014
RESOLUCIÓN do 8 de outubro de 2014 pola que se dá publicidade aos convenios de colaboración subscritos no segundo cuadrimestre do ano 2014.
Instituto Galego da Calidade Alimentaria — III. Outras disposicións — 20/10/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos polo Instituto Galego da Calidade Alimentaria no segundo cuadrimestre do ano 2014 que se incorporan como anexo a esta resolución.
Santiago de Compostela, 8 de outubro de 2014s
RESOLUCIÓN do 10 de outubro de 2014 pola que se modifican os prazos de xustificación das subvencións a organismos de investigación de Galicia para a creación, posta en marcha e impulso de unidades mixtas de investigación e se procede á súa convocatoria para o ano 2014.
Axencia Galega de Innovación — III. Outras disposicións — 20/10/2014

O 18 de xuño de 2014 publicouse no
Diario Oficial de Galicia
a Resolución do 10 de xuño de 2014 pola que se establecen as bases reguladoras para a concesión, en réxime de concorrencia competitiva, das subvencións a organismos de investigación de Galicia para a creación, posta en marcha e impulso de unidades mixtas de investigación e se procede á súa convocatoria para o ano 2014.
O artigo 22.2 da Resolución do 10 de xuño de 2014 establecía os seguintes prazos de xustificación:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Tendo en conta o atraso producido na resolución das devanditas axudas, motivado pola complexidade das solicitudes presentadas e polo proceso de avaliación destas, e co fin de viabilizar os procesos de execución e xustificación das axudas concedidas para o ano 2014 por parte dos beneficiarios resultantes e dado que non causa prexuízo a terceiros, considérase necesario ampliar o prazo de xustificación para o ano 2014 establecido no artigo 22.2 da convocatoria, e de acordo con isto,
Artigo único
Modifícase o artigo 22.2 da Resolución do 10 de xuño de 2014, que queda redactado do seguinte xeito:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Santiago de Compostela, 10 de outubro de 2014
CORRECCIÓN de erros. Resolución do 5 de setembro de 2014, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 20 de decembro de 2013 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego (Diario Oficial de Galicia número 249, do 31 de decembro de 2013).
Consellería de Traballo e Benestar — III. Outras disposicións — 20/10/2014

Advertido erro na citada resolución, publicada no
Diario Oficial de Galicia
núm. 193, do 9 de outubro de 2014, é necesario efectuar a seguinte corrección:
No anexo, onde di:
Debe dicir:
DECRETO 136/2014, do 10 de outubro, polo que se aproba a bandeira do Concello de Lourenzá.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/10/2014

O Concello de Lourenzá (Lugo) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do dez de outubro de dous mil catorce,
Artigo único. Aprobar a bandeira do Concello de Lourenzá, que figura como anexo, organizado do seguinte xeito:
«Pano verde con báculo e veo abacial, resaltado das dúas espigas amarelas dispostas en aspa e flanqueado no alto das dúas vieiras brancas, terzado no batente de amarelo».
Santiago de Compostela, dez de outubro de dous mil catorce
RESOLUCIÓN do 1 de outubro de 2014, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 15 de maio de 2014 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento e para a consolidación e fortalecemento das organizacións non gobernamentais de desenvolvemento e se procede á súa convocatoria para o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/10/2014

Conforme o establecido no artigo 21 da Orde do 15 de maio de 2014 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento e para a consolidación e fortalecemento de organizacións non gobernamentais de desenvolvemento e se procede á súa convocatoria para o ano 2014, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 23 de xullo de 2014, de conformidade coa disposición adicional primeira da Orde do 15 de maio de 2014 (DOG número 97, do 22 de maio) para a execución de:
– 10 proxectos para actividades de educación para o desenvolvemento por un importe total de douscentos noventa mil catorce euros (290.014,00 €), nas contías, beneficiarios e finalidade que se relacionan no anexo I desta resolución.
– 8 proxectos para axudas para a consolidación e o fortalecemento de ONGD por un importe total de cento setenta e seis mil douscentos setenta e seis euros (176.276,00 €), nas contías, beneficiarios e finalidade que se relacionan no anexo II desta resolución.
Santiago de Compostela, 1 de outubro de 2014
Capítulo I: axudas para actividades de educación para o desenvolvemento.
Capítulo II: axudas para a consolidación e o fortalecemento de ONGD.
RESOLUCIÓN do 14 de outubro de 2014, da Dirección Xeral da Función Pública, pola que se anuncia a exposición das listaxes provisionais de axudas aprobadas e denegadas dos criterios de repartición do Fondo de Acción Social do exercicio económico 2013, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda — III. Outras disposicións — 20/10/2014

De conformidade co establecido na norma 7.2 dos criterios de repartición do Fondo de Acción Social para o exercicio económico do ano 2013, relativos á axuda para a atención de persoas con discapacidade, aprobados polo Consello da Xunta de Galicia, do 8 de maio de 2014, e publicados por Resolución da Dirección Xeral da Función Pública, do 9 de maio de 2014 (DOG número 92, do 15 de maio), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos o de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral
Primeiro. Facer públicas as listaxes provisionais de axudas aprobadas e denegadas dos criterios de repartición Fondo de Acción Social do exercicio económico 2013 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto os solicitantes deberán introducir nos espazos habilitados para o efecto o NIF e o código de impresión da súa solicitude.
Segundo. Contra a resolución provisional dos expedientes os/as interesados/as poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 38 da dita Lei 30/1992, do 26 de novembro, de réxime xurídico das administracións públicas e do procedemento administrativo común.
As reclamacións e achegas de documentos deberán dirixirse ao director xeral da Función Publica, da Consellería de Facenda, no Edificio Administrativo San Caetano, número 1, piso 2º, 15770 Santiago de Compostela.
Santiago de Compostela, 14 de outubro de 2014
DECRETO 135/2014, do 10 de outubro, polo que se aproba a bandeira do Concello de Begonte.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/10/2014

O Concello de Begonte (Lugo) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do dez de outubro de dous mil catorce,
Artigo único. Aprobar a bandeira do Concello de Begonte, que figura como anexo, organizada do seguinte xeito:
«Pano branco e, a un terzo da hasta, franxa vertical xadrezada en catro ordes de vermello e amarelo e o cinxidoiro tamén de amarelo, e no batente a vieira rodeada de cinco torres vermellas».
Santiago de Compostela, dez de outubro de dous mil catorce
RESOLUCIÓN do 1 de outubro de 2014, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 22 de maio de 2014, da Vicepresidencia e Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/10/2014

Conforme o establecido no artigo 21 da Orde do 22 de maio de 2014 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación, unha vez ultimada a concesión de axudas, públicarase no
Diario Oficial de Galicia
a relación das concedidas, con indicación das entidades beneficiarias, contía, país de execución do proxecto e finalidade.
Na súa virtude,
Públicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 31 de xullo de 2014, de conformidade coa disposición adicional primeira da Orde do 22 de maio de 2014 (DOG número 102, do 30 de maio) para a execución de:
– 18 proxectos de cooperación para o desenvolvemento no exterior polas organizacións non gobernamentais de cooperación ao desenvolvemento (ONGD), por un importe global dun millón douscentos noventa e sete mil douscentos dous euros (1.297.202,00 €), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
– 6 proxectos de cooperación para o desenvolvemento no exterior polos outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe global de trescentos corenta e sete mil trescentos noventa e tres euros (347.393,00 €), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
– 1 microproxecto de cooperación para o desenvolvemento no exterior polas organizacións non gobernamentais de cooperación ao desenvolvemento (ONGD), por un importe de quince mil catrocentos vinte nove euros (15.429,00 €), nas contías, beneficiarios, finalidade, país de execución e aplicacións orzamentarias que se relacionan no anexo III desta resolución.
Santiago de Compostela, 1 de outubro de 2014
Capítulo I: axudas para proxectos de cooperación no exterior polas ONGD.
Capítulo I: axudas para proxectos de cooperación no exterior polos outros axentes de cooperación.
Capítulo II: axudas para microproxectos de cooperación no exterior polas ONGD.
RESOLUCIÓN do 21 de novembro de 2014 pola que se adhiren dúas entidades financeiras ao convenio de colaboración para a habilitación dunha liña de avais para facilitarlles ás pemes galegas, auxiliares da construción naval, o acceso ao financiamento operativo adicional.
Instituto Galego de Promoción Económica — III. Outras disposicións — 11/12/2014

O Consello de Dirección do Igape, na súa xuntanza do 23 de xullo de 2014, acordou por unanimidade dos seus membros asistentes a aprobación das bases reguladoras para a habilitación dunha liña de avais do Instituto Galego de Promoción Económica (Igape) para facilitarlles ás empresas galegas auxiliares do sector naval o acceso ao financiamento operativo adicional, instrumentadas mediante convenio coas entidades colaboradoras. Sendo as ditas bases publicadas mediante Resolución do 22 de setembro de 2014
(DOG nº 186, do 30 de setembro).
Xunto co texto das ditas bases publicouse a relación das entidades financeiras que se adheriron ao convenio.
Ao ratificarse o 13 e o 18 de novembro de 2014, respectivamente, a adhesión das entidades financeiras Banco Pastor, S.A. e Banco Popular Español, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Único. Engadir as entidades financeiras Banco Pastor, S.A. e Banco Popular Español, S.A. á relación de entidades financeiras adheridas ao convenio de colaboración para a habilitación dunha liña de avais do Instituto Galego de Promoción Económica (Igape) para facilitarlles ás pemes galegas, auxiliares da construción naval, o acceso ao financiamento operativo adicional, asinado o 22 de setembro de 2014.
Santiago de Compostela, 21 de novembro de 2014
ORDE do 25 de novembro de 2014 pola que se declaran de utilidade pública asociacións inscritas no Rexistro de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/12/2014

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública emitidos polos instrutores dos expedientes,
Declarar de utilidade pública as seguintes asociacións:
• Asociación Liga Reumatolóxica Galega, Loita Contra o Reumatismo Ligare, inscrita no Rexistro Central de Asociacións co número 2004/7566-1.
• Asociación de Persoas con Discapacidade e Apoio á Integración das Comarcas de Arzúa e Terra de Melide (Amarai), inscrita no Rexistro Provincial da Coruña co número 1998/4828-1.
Contra esta orde que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 25 de novembro de 2014
RESOLUCIÓN do 3 de decembro de 2014 pola que se acorda a publicación da modificación da normativa sobre permanencia nas titulacións de grao e máster.
Universidade de Santiago de Compostela — III. Outras disposicións — 10/12/2014

Mediante Acordo do 3 de novembro do 2014, o Consello Social da Universidade aprobou modificar a normativa de permanencia nas titulacións de grao e de máster engadindo unha disposición adicional cuarta ao texto desta. Deste xeito introdúcese un mecanismo, distinto ao sistema de renuncias xa previsto na propia normativa, para que nos casos en que circunstancias académicas ou de índole persoal do alumnado o fagan preciso poida solicitar dispensa no límite de convocatorias, eliminando os posibles problemas que poidan xurdir dun cumprimento estrito da normativa que obrigue os alumnos a abandonar os seus estudos.
Por todo o anterior, o Consello Social da Universidade acorda incorporar a modificación aprobada á normativa de permanencia nas titulacións de grao e de máster engadindo á dita normativa a seguinte disposición adicional:
«Disposición adicional cuarta
O alumnado que esgotase as convocatorias previstas no artigo 4, para cada materia, poderá solicitar, por unha soa vez, a dispensa do dito límite atendendo a razóns académicas ou persoais especiais. As peticións poderán ser resoltas favorablemente polo reitor con base nas razóns alegadas polo interesado.
Ao finalizar o ano académico, o reitor informará o Consello de Goberno respecto das dispensas concedidas».
Santiago de Compostela, 3 de decembro de 2014
CORRECCIÓN de erros. Orde do 6 de xuño de 2014 pola que se establecen as bases reguladoras para a concesión de axudas con carácter compensatorio aos produtores de moluscos pola suspensión temporal da colleita de moluscos cultivados durante o período de programación 2007-2013, cofinanciadas co Fondo Europeo da Pesca nun 75 %, e se convoca para o exercicio 2014 o devandito procedemento.
Consellería do Medio Rural e do Mar — III. Outras disposicións — 10/12/2014

Advertidos erros na dita orde, publicada no Diario Oficial de Galicia número 118, do 23 de xuño de 2014, cómpre facer as oportunas correccións:
Na páxina 28.342, no artigo 3.3, onde di «3. As axudas contarán con financiamento do FEP dun 75 % e do Estado membro dun 25 %», debe dicir: «3. Os importes fixados en cada convocatoria, así como as aplicacións a que se imputen, poderán ser ampliados con fondos incorporados e remanentes adicionais, así como procedentes de modificacións orzamentarias, sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto. As axudas contarán con financiamento do FEP dun 75 % e do Estado membro dun 25 %».
RESOLUCIÓN do 17 de novembro de 2014, da Secretaría Xeral do Mar, pola que se dá publicidade das axudas concedidas ao abeiro da Orde do 30 de decembro de 2013 pola que se establecen as bases reguladoras xerais e a convocatoria para o ano 2014, para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados polo FEP, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos (Diario Oficial de Galicia número 15, do 23 de xaneiro de 2014).
Consellería do Medio Rural e do Mar — III. Outras disposicións — 10/12/2014

O artigo 26 da orde reguladora dispón que as resolucións de concesión serán obxecto de publicación, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega.
En consecuencia,
Ordenar a publicación no Diario Oficial de Galicia das axudas concedidas con cargo á Orde do 30 de decembro de 2013 pola que se establecen as bases reguladoras xerais e a convocatoria para o ano 2014, para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados polo FEP, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos (gasto cofinanciado polo Fondo Europeo de Pesca nun 75 %), que figuran como anexo nesta resolución.
Santiago de Compostela, 17 de novembro de 2014
1. Finalidade: acondicionamento mariño e rexeneración, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos.
2. Financiamento: aplicación orzamentaria 12.31.723A.770.1, proxecto contable 201100802, cofinanciada nun 75 % polo Fondo Europeo da Pesca (FEP).
3. Beneficiarios e axudas concedidas:
DECRETO 134/2014, do 10 de outubro, polo que se aproba o escudo do Concello de Lourenzá.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/10/2014

O Concello de Lourenzá (Lugo) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do dez de outubro de dous mil catorce,
Artigo único. Aprobar o escudo do Concello de Lourenzá, que figura como anexo, organizado do seguinte xeito:
«De sinople (verde), un báculo co seu veo abacial, todo ao natural, resaltado de dúas espigas de ouro (amarelo), dispostas en aspa, e flanqueado no xefe de dúas vieiras de prata (branco). Ao timbre, coroa real pechada».
Santiago de Compostela, dez de outubro de dous mil catorce
DECRETO 133/2014, do 10 de outubro, polo que se aproba o escudo do Concello de Begonte.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/10/2014

O Concello de Begonte (Lugo) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do dez de outubro de dous mil catorce,
Artigo único. Aprobar o escudo do Concello de Begonte, que figura como anexo, organizado do seguinte xeito:
«De prata (branco), unha vieira de ouro (amarelo) acompañada de cinco torres de goles (vermello), dous nos flancos e tres na punta, e dunha faixa alzada, xadrezada en catro ordes de ouro e goles e cargada dun cinxidoiro de ouro. Ao timbre, coroa real pechada».
Santiago de Compostela, dez de outubro de dous mil catorce
RESOLUCIÓN do 20 de setembro de 2014 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no segundo cuadrimestre do ano 2014.
Academia Galega de Seguridade Pública — III. Outras disposicións — 10/10/2014

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no segundo cuadrimestre do ano 2014 e que se relacionan no anexo a esta resolución.
A Estrada, 20 de setembro de 2014
RESOLUCIÓN do 23 de setembro de 2014, da Dirección Xeral de Administración Local, pola que se fan públicas as axudas concedidas ao abeiro da Orde do 1 de abril de 2014 pola que se establecen as bases reguladoras e se convocan subvencións para a execución de infraestruturas de uso público, destinadas aos concellos de Galicia, de forma individual e mediante o sistema de xestión compartida, cofinanciadas polo Fondo Europeo de Desenvolvemento Rexional (Feder) no marco do programa operativo Feder-Galicia 2007-2013 (Diario Oficial de Galicia número 65, do 3 de abril).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/10/2014

Conforme o establecido no artigo 15.1 da Lei 9/2007, do 13 de xuño, de subvencións de Galicia, e no artigo 22 da Orde do 1 de abril de 2014, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e se convocan subvencións para a execución de infraestruturas de uso público, destinadas aos concellos de Galicia, de forma individual e mediante o sistema de xestión compartida, cofinanciadas nun 80 % polo Fondo Europeo de Desenvolvemento Rexional (Feder) no marco do programa operativo Feder-Galicia 2007-2013 (DOG núm. 65, do 3 de abril), publicarase no
Diario Oficial de Galicia
a relación das concedidas con indicación das entidades beneficiarias e dos importes.
Estes fondos Feder están incluídos dentro do programa operativo Feder 2007-2013, no seu eixe 5 de desenvolvemento sustentable local e urbano, tema prioritario 58, actuación 5, que ten como fin, entre outros, as axudas ás entidades locais para infraestruturas de uso público.
De acordo co anterior,
Publicar no
Diario Oficial de Galicia
as axudas concedidas por Resolución do 6 de agosto de 2014, da Vicepresidencia e Consellería de Presidencia, Administracións Públicas e Xustiza, destinadas a subvencionar a execución de infraestruturas de uso público por parte dos concellos de Galicia, de forma individual e mediante o sistema de xestión compartida, cofinanciadas con fondos Feder (75 %), cun importe total de 2.012.779,42 €, con cargo á aplicación orzamentaria 05.23.141A.760.3 correspondente aos orzamentos xerais da Comunidade Autónoma de Galicia para o ano 2014, nas contías e para as entidades beneficiarias que se relacionan no anexo desta resolución.
Santiago de Compostela, 23 de setembro de 2014
RESOLUCIÓN do 23 de setembro de 2014, de la Dirección General de Administración Local, pola que se publican as subvencións concedidas en virtude da Orde do 29 de abril de 2014 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/10/2014

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 41 da Orde do 29 de abril de 2014 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais da Comunidade Autónoma de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as subvencións concedidas en virtude da Orde do 29 de abril de 2014 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG nº 82, do 30 de abril).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 29 de abril de 2014, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 23 de setembro de 2014